laion/Wikipedia-Exotic huggingface dataset:
Paul Ehrlich

Paul Ehrlich (14. märts 1854 – 20. august 1915) oli Saksa arst ja arstiteadlane, kes spetsialiseerus hematoloogiale, immunoloogiale ja antimikroobsele keemiaravile. Ehrlichi olulisemaid saavutusi oli arsfenamiini avastamine 1909. aastal, mis võimaldas ravida süüfilist. Ehrlich töötas välja ka koe värvimise meetodeid, mis võimaldasid teha vahet erinevat tüüpi vererakkudel ja rajada teed paljude verehaiguste diagnoosimisele. Ta andis ka olulise panuse difteeria vastase seerumi avastamisel ja standardiseeris terapeutilised seerumid. 1908. aastal sai ta koos Élie Metšnikoviga Nobeli meditsiiniauhinna panuse eest immunoloogiasse. Ta oli Paul Ehrlichi instituudi asutaja ja esimene direktor. Ehrlich oli kujutatud 1990. aastal välja antud 200 Saksa marga rahatähe esiküljel. "Paul Ehrlich". Science History Institute. Vaadatud 22. detsember 2020. "Paul Ehrlich Biographical". The Nobel Prize. Vaadatud 22. detsember 2020.
Alphonse Laveran

Charles Louis Alphonse Laveran (18. juuni 1845 – 18. mai 1922) oli Prantsuse arst, Nobeli meditsiiniauhinna laureaat. Laveran omandas meditsiinihariduse Strasbourgi Ülikoolis, mille lõpetas 1867. aastal. 1870. aastal puhkes Prantsuse-Preisi sõda ja Laveran astus Prantsuse maaväkke. Hiljem töötas ta sõjaväearstina. 1878. aastal avastas Laveran, et parasiitsed algloomad põhjustavad malaariat ja trüpanosomiaasi ehk unitõbe. 1896. aastast töötas ta Pasteuri instituudis. 1907. aastal pälvis ta Nobeli meditsiiniauhinna algloomade põhjustatud haiguste uurimise eest. Laveran annetas pool saadud auhinnarahast Pasteuri instituudile, et asutada troopiliste haiguste instituut. "Alphonse Laveran Facts". The Nobel Prize. Vaadatud 22. detsember 2020.
Sõstra tänav (Rakvere)

‹ Kaart ajutiselt peidetud (?) › Sõstra tänav on tänav Rakveres, paiknedes linna lõunaosas. Kaugus linna keskväljakust linnulennul mõõdetuna on 1,9 km. Tänav on 67 meetrit pikk ja ligikaudu 8 meetrit lai. Sõstra tänav on umbtänav ja asub Palermo linnaosas. Sõstra tänav saab alguse Aia tänavalt ja on suunaga lääne poole, Tartu tänava suunas. Tänav lõpeb Tartu tn 41 elamukrundi piiril. Tänava ääres paikneb viis ühepereelamut koos abihoonetega, hooned on rajatud 20. sajandi teises pooles. Kohalike teede nimekiri Vaadatud 22.12.2020 Rakvere linnaosad Geoportaal
Emmy Noether

Emmy Noether (õieti Amalie Emmy Noether; 23. märts 1882 – 14. aprill 1935) oli saksa matemaatik, kes panustas märkimisväärselt abstraktsesse algebrasse. Ta esitas kuulsa Noetheri teoreemi, mis on matemaatilises füüsikas olulise tähtsusega. Pavel Aleksandrov, Albert Einstein, Jean Dieudonné, Hermann Weyl ja Norbert Wiener on nimetanud teda matemaatika ajaloo tähtsaimaks naiseks. Ta töötas välja teooriaid rõngaste, korpuste ja algebra üle korpuse kohta. Füüsikas selgitab Noetheri teoreem seost sümmeetria ja jäävusseaduse vahel. Emily Conover (12. juuni 2018). "Emmy Noether changed the face of physics; Noether linked two important concepts in physics: conservation laws and symmetries". Sciencenews.org. Vaadatud 22. detsember 2020. Saadaval veebis MacTutor History of Mathematics archive. Alexandrov 1981. sfn viga: sihtkoht puudub: CITEREFAlexandrov1981 (spikker)
Sinilille tänav (Rakvere)

‹ Kaart ajutiselt peidetud (?) › Sinilille tänav on tänav Rakveres, paiknedes linna lõunaosas. Kaugus linna keskväljakust linnulennul mõõdetuna on 2,1 km. Sinilille tänav on 56 meetrit pikk ja ligikaudu 7,5 meetrit lai. Tänav on umbtänav ja asub Palermo linnaosas. Sinilille tänav saab alguse Aia tänavalt ja on suunaga lääne poole, Tartu tänava suunas. Tänav lõpeb Sinilille tn 5 elamukrundi piiril. Tänava ääres paikneb kolm ühepereelamut koos abihoonetega, hooned on rajatud 20. sajandi teises pooles. Kohalike teede nimekiri Vaadatud 22.12.2020 Rakvere linnaosad Geoportaal
Sinilille tänav (täpsustus)

Sinilille tänav on tänava nimi järgmistes Eesti linnades ja asulates: Sinilille tänav Aespa alevikus Sinilille tänav Järvakandi alevis Sinilille tänav Kaerepere alevikus Sinilille tänav Kose alevikus Sinilille tänav Kudjape alevikus Sinilille tänav Kuressaares Sinilille tänav Kõrveküla alevikus Sinilille tänav Külitse alevikus Sinilille tänav Narvas Sinilille tänav Paldiskis Sinilille tänav Pärnu-Jaagupi alevis Sinilille tänav Raasiku alevikus Sinilille tänav Rakveres Sinilille tänav Roela alevikus Sinilille tänav Saku alevikus Sinilille tänav Tallinnas Nõmme linnaosas Sinilille tänav Tartus Sinilille tänav Valgas ...........
Tikri tänav (täpsustus)

Tikri tänav on tänav mitmes Eesti linnas: Tikri tänav Rakvere linnas Tikri tänav Pärnu linnas Tikri tänav Paldiski linnas
Tikri tänav (Rakvere)

‹ Kaart ajutiselt peidetud (?) › Tikri tänav on tänav Rakveres, paiknedes linna lõunaosas. Kaugus linna keskväljakust linnulennul mõõdetuna on 2,0 km. Tikri tänav on 111 meetrit pikk ja ligikaudu 8,0 meetrit lai. Tänav asub Palermo linnaosas. Tikri tänav saab alguse Tartu tänavalt ja suundub ida poole ning lõpeb Aia tänava ristmikul. Tänav asub pereelamute rajoonis ning selle ääres paikneb neli ühepereelamut koos abihoonetega, hooned on rajatud 20. sajandi teises pooles. Kohalike teede nimekiri Vaadatud 22.12.2020 Rakvere linnaosad Geoportaal
Joosep Maasi tänav (Rakvere)

‹ Kaart ajutiselt peidetud (?) › Joosep Maasi tänav on tänav Rakveres, paiknedes linna lõunaosas. Kaugus linna keskväljakust linnulennul mõõdetuna on 2,2 km. Joosep Maasi tänav on 82 meetrit pikk ja ligikaudu 7,5 meetrit lai. Tänav on umbtänav ja asub Palermo linnaosas. Joosep Maasi tänav saab alguse Tartu tänavalt ja on suunaga ida poole, Aia tänava suunas. Tänav lõpeb Aia tn 56a krundi piiril. Rakvere linnavolikogu määras tänavale ametliku kohanime 2010 aastal. 19. sajandil elanud Joosep Maas, kes oli väga populaarne Rakvere haritlaskonna seas, ostis sajandi lõpul Tartu tn 53 kinnistu, kuhu ehitas kaupluse ja pagaritöökoja. 20. sajandi algul kandis Maasi nime kõrval asuv praegune Lilleoru tänav . Joosep Maasi tänava ääres asub veel kolm ühepereelamut koos abihoonetega, hooned on rajatud 20. sajandil. Kohalike teede nimekiri Vaadatud 22.12.2020 Rakvere linnaosad Geoportaal Tundamatu rakverlane saab jäädvustatud tänavanimega. Virumaa Teataja 6.07.2010
Oonüksmust

Oonüksmust on musta oonüksi värvi sügavmust värvitoon, värvus seostatakse enamasti läikiva pinnaga. Värvinimetust kasutatakse harva tarbeesemete värvuse kirjeldamiseks, näiteks elektroonika vms korpuste puhul. Must oonüks hõbedaste triipudega Üleni must oonüksitükk Pantone värvitoon 19-4003 Black Onyx on kergelt hallika suunas kalduv must värvus väga väikese magentaprotsendiga      . Crayola värvikriitide värvivaliku värvitoon Onyx on tume rohekashall      . RAL Design värvivaliku toon 000 25 00 Onyxschwarz on sügav-tumehall      . Veebivärv Onyx on peaaegu puhas must      "Arhiivikoopia". Originaali arhiivikoopia seisuga 10. juuni 2023. Vaadatud 10. juunil 2023.{{netiviide}}: CS1 hooldus: arhiivikoopia kasutusel pealkirjana (link) https://kliimamarket.ee/ohksoojuspumbad/mitsubishi-electric-ln35-bg https://vipex.ee/votmeroll-disainis-on-materjalil/ https://en.wikipedia.org/wiki/List_of_Crayola_crayon_colors#Gem_Tones https://www.ralcolorchart.com/ral-design/ral-000-25-00 https://www.colorhexa.com/0f0f0f
Posthumanism

Posthumanism on tavapäraseid inimeseks olemise mudeleid ümbersõnastav mõttemuster filosoofias ja teistes inimteadustes. Vastupidi klassikalisele humanismile eitatavad posthumanistid inimese erilist positsiooni ja käsitlevad teda kui ühte paljudest looduse liikidest. Sellest järeldub, et inimestel pole õigust loodust hävitada ega pidada end eetiliselt paremaks. Inimest peetakse ekslikuks ja piiratud olendiks. Inimsusest tähtsam on loodushoid. Tehnoteaduse loodud inimesest võimsama uue tehisaru loomise või inimese tehnilise täiustamise kohta kasutatakse märksõna "transhumanism". Olulisemad posthumanismi esindajad on Donna Haraway, Bruno Latour, N. Katherine Hayles ja Cary Wolfe. Cary Wolfe'i toimetatavas posthumanismile pühendatud raamatusarjas on teiste seas ilmunud ka Jakob von Uexkülli raamatu tõlge. Inimsus (humanism) Transhumanism
Sõtke

Sõtke on mitme Eesti koha nimi: Sõtke on küla Rapla maakonnas Märjamaa vallas Sõtke on küla Ida-Viru maakonnas Narva-Jõesuu linnas Sõtke on asula Rapla maakonnas Märjamaa vallas Sõtke jõgi voolab Ida-Viru maakonnas Sõtke mõis asus Märjamaa kihelkonnas Sõtke paisjärv asub Ida-Viru maakonnas Sõtke soo asus Märjamaa kihelkonnas Sõtke vald Uus-Sõtke mõis asus Vaivara kihelkonnas Vana-Sõtke mõis asus Vaivara kihelkonnas Vana-Sõtke mõisavald oli mõisavald Vaivara kihelkonnas
Felix I

Felix I oli paavst 269–274. Ta oli 26. paavst. Felix I sündis "Liber Pontificalise" järgi Roomas Constantiuse pojana. "Liber Pontificalise" järgi sai Felix I paavstiks 272. aastal ja oli ametis 2 aastat 10 kuud ja 25 päeva. Felix I paavstiks saamise kuupäevana tunnustatakse tänapäeval 5. jaanuari 269, sest Rooma keiser Diocletianuse ajal toimunud kristlaste tagakiusamise tõttu on sellele vahetult eelnenud aja kohta säilinud vähe tolleaegset materjali ja Felix I valitsemisaja daatumid on seetõttu ebamäärased. Felix I sai kätte Antiookia sinodi poolt oma eelkäijale Dionysiusele läkitatud kirja, milles teatati Samosata Pauluse tagandamisest piiskopiametist. Segaduste pärast Antiookias kohustas Rooma keiser Aurelianus uut piiskoppi kuuletuma paavsti kogudustega osaduses olevate kogudustega. Felix I oli kirjavahetuses Pauluse järglase piiskop Domnus I-ga, tolle järglase Timeusega ja Aleksandria piiskopi Maximusega. Felixile on omistatud usutunnistuse fragment Aleksandria Maximusele saadetud kirjas, mida 5. sajandil peetud debattidel kasutas Aleksandria Cyrillos. Sellele toetudes on eeldatud, et ta tunnustas Jeesus Kristuse jumalikku ja inimlikku loomust. Talle on omistatud veel 3 kirja, kuid nende autorsus on vaieldav. Felix toetas kristliku traditsiooni järgi Aurelianuse tagakiusamise ajal kristlasi, kuid seda fakti on peetud vaieldavaks, kuna Aurelianuse ajal pole teada kristlaste tagakiusamisi. Ta oli "Liber Pontificalise" järgi sätestanud märtrite matmise altarite alla ja nende haudadel missa pidamist, kuid seda kommet peetakse tunduvalt varasemaks. Ta olevat alustanud ka kirikute pühitsemist ja püstitanud "Liber Pontificalise" järgi Via Aurelia lähedale basiilika. Ta ordineeris 9 presbüterit, 2 diakonit ja 5 piiskoppi. Felix I suri "Liber Pontificalise" järgi märtrina 30. detsembril 274 ja maeti "Depositio episcoporumi" järgi San Callisto ("Liber Pontificalise" andmetel Via Aurelia) katakombidesse. Felix I on katoliku kirikus ja õigeusu kirikus austatud märtri ja pühakuna. Tema mälestuspäev on 30. mail, kuid alates 1969. aastast ei ole katoliiklased enam kohustatud seda pidama, sest Paulus VI üleskutsel läbi viidud kaanoni revideerimisel oli Felix I üks neist pühakutest, kelle tegude kohta polnud säilinud piisavalt ajaloolisi andmeid. Teda on kunstis kujutatud koos ankruga. J. N. D. Kelly "The Oxford Dictionary of Popes". 1996. "Liber Pontificalis". Kirsch, J.P. (1909). "Pope St. Felix I." In The Catholic Encyclopedia. New York: Robert Appleton Company. Vaadatud 12. mail 2019. (inglise keeles) Felix I kirjad.
Mehhiko jalgpallikoondis 2004. aasta suveolümpiamängudel

Mehhiko jalgpallikoondis 2004. aasta suveolümpiamängudel Jalgpall 2004. aasta suveolümpiamängudel
Pugal

Pugal või pugalik on karvavärvus, mis tähistab lapilist või vöötidega kirjut karvkatet, kuid ka sellise karvkattega looma. Mulgi murdes on pugal punane valgete külgedega veis. Värvinimetust kasutatakse veiste kohta eelkõige, aga on kasutatud ka suure seateo mantlikilbi, haugi, puumakutsikate, samuti teatud kassitõugude värvuse kirjeldamiseks. Pugalaks või pugalpilviseks taevaks nimetatakse karvavärvuse eeskujul pilvekirjut, väikeste pilvelappidega taevast. http://www.folklore.ee/moistatused/index.php?id=murdesonu https://www.eki.ee/dict/qs2018/index.cgi?C03=1&Q=pugal Ennemustitsel Mulgimaal. Valimik korrespondentide murdetekste VII. Tallinn 2008 http://www.eki.ee/dict/ety/index.cgi?F=A&C06=et&Q=kirju+lehm http://eki.ee/dict/sys/index.cgi?Q=pugal&F=M&C06=et Meie oma nälkjas – must seatigu. - rmk.ee, 20. juuli, 2020 Vana kannel II. 1886 https://www.eki.ee/dict/ekss/index.cgi?Q=pugal&F=M Puuma. - Eesti Entsüklopeedia K. Tihanov. Kasside tõuaretuse inglise-eesti oskussõnastik. Magistritöö. Tartu, 2011
Paraguay jalgpallikoondis 2004. aasta suveolümpiamängudel

Paraguay jalgpallikoondis 2004. aasta suveolümpiamängudel Jalgpall 2004. aasta suveolümpiamängudel
Eutychianus

Eutychianus oli paavst 275–283. Ta oli 27. paavst. Eutychianus sündis "Liber Pontificalise" järgi Toscanas Lunis Marinuse pojana. Eutychianuse paavstiks valimise päevana tunnustatakse 4. jaanuari 275, sest keiser Diocletianuse ajal toimunud kristlaste tagakiusamise tõttu on sellele vahetult eelnenud aja kohta säilinud vähe materjali ja Eutychianuse valitsemisaja daatumid on seetõttu ebamäärased. "Liber Pontificalise" järgi oli tema valitsemisaja pikkus 8 aastat 10 kuud ja 4 päeva, kuid ajaloolase Eusebiose andmetel ainult 10 kuud. Eutychianuse ametiajast on teada eelkõige "Liber Pontificalises" sisalduva biograafia alusel. Ta lubas vaimulikel altaril õnnistada saagiks korjatud põllusaadusi: ube ja viinamarju, kuid neid kombeid peetakse tunduvalt hilisemateks. Eutychianus oli "Liber Pontificalise" järgi isiklikult matnud 342 märtrit, kuid tema ajal pole Roomas teada kristlaste tagakiusamisi. Eutychianus sätestas, et märtrite säilmed tuleb katta dalmaatikaga. Ta ordineeris 14 presbüterit, 5 diakonit ja 9 piiskoppi. Eutychianus suri 7. detsembril 283 ja ta oli viimane paavst, kes maeti San Callisto katakombides asuvasse paavstide krüpti. "Liber Pontificalise" järgi suri ta märtrina. Eutychianust austatakse katoliku kirikus ja õigeusu kirikus märtri ja pühakuna. Tema mälestuspäev on 8. detsember. J. N. D. Kelly "The Oxford Dictionary of Popes". 1996. "Liber Pontificalis". Giovanni Sforza "La patria di papa Eutichiano". "Atti della Reale Accademia delle Scienze di Torino" 55, 1920: 539–548. Kirsch, J.P. (1909). "Pope St. Eutychianus." In The Catholic Encyclopedia. New York: Robert Appleton Company. Vaadatud 12. mail 2019. (inglise keeles) Eutychaniuse kirjad.
Itaalia jalgpallikoondis 2004. aasta suveolümpiamängudel

Itaalia jalgpallikoondis 2004. aasta suveolümpiamängudel Jalgpall 2004. aasta suveolümpiamängudel
Ghana jalgpallikoondis 2004. aasta suveolümpiamängudel

Ghana jalgpallikoondis 2004. aasta suveolümpiamängudel Jalgpall 2004. aasta suveolümpiamängudel
Slave I

Slave I on väljamõeldud kosmoselaev George Lucase "Star Warsi" ulmemaailmast. Laeva omanikeks on isa ja poeg Jango- ja Boba Fett.
Jango Fett

Jango Fett on väljamõeldud tegelane George Lucase filmisarjast "Star Wars". Ta poeg on Boba Fett. Esimest korda ilmus ta 2002. aastal linastunud filmis "Star Wars: Kloonide rünnak".
Jaapani jalgpallikoondis 2004. aasta suveolümpiamängudel

Jaapani jalgpallikoondis 2004. aasta suveolümpiamängudel Jalgpall 2004. aasta suveolümpiamängudel
Kilpkonnavärvi kass

Kilpkonnavärviks või kilpkonnaluuvärviks nimetatakse kassi karvkatte värvust, mis on saanud nimetuse sarnasuse tõttu kilpkonnakilbi materjaliga ja milles põhivärvuse tumedad karvad ning punased karvad koos moodustavad kirjalise pinna üksikute valgete laikudega. Nagu kalingurmustriga kassid, on ka kilpkonnavärvi kassid peaaegu eranditult emased, isased kilpkonnavärvi kassid on väga haruldased ja tavaliselt viljatud. Teist värvi laigud kerel ja jäsemetel on kindlapiirilised ja selgelt eristuvad. Kilpkonnavärvi kasside tume põhivärv võib olla must, sinine, šokolaadpruun või lilla, teist värvi (punased) karvad võivad olla oranžid, kollased, beežid või kreemikad. Siniseks kilpkonnavärviks võidakse nimetada kilpkonnavärvi helenenud varianti, mille puhul sinises kasukas on kreemid laigud. Seda karvavärvust on nimetatud ka kreemsiniseks (inglise keeles blue cream). Lühikarvaline kilpkonnavärvi kass Iseloomuliku nägu poolitava värvijaotusega kilpkonnavärvi kass Helenenud kilpkonnavärvi kasukaga kass Kilpkonnavärvi kass hajusate valgete karvadega "Sinist kilpkonnavärvi" Birma kass Huvitav küsimus:Kas kolmevärvilised kassid on alati emased? Kui jah, siis miks? - Eesti Ekspress, 13.04.2006 K. Tihanov. Kasside tõuaretuse inglise-eesti oskussõnastik. Magistritöö. Tartu, 2011
Erottaja

Erottaja ('eraldaja'; rootsi Skillnaden) on väljak Helsingi kesklinnas. Seda loetakse Helsingi keskpunktiks, millest alates mõõdetakse teiste linnade kaugusi Helsingist. Erottajalt saab alguse Mannerheimintie. Erottaja sai nime 19. sajandil, kui seal asunud turg oli piiriks Helsingi linna ja Uusimaa eeslinna vahel. Tänapäeval eraldab väljak nelja linnaosa: Kaartinkaupunki Kamppi Kluuvi Punavuori Väljakul asub Helsingi Rootsi Teater (Svenska teatern). Mööda Erottajat sõidavad trammid 3B, 3T, 6 ja 10.
Haisev limanutt

Haisev limanutt (Hygrophorus hedrychii) on limanutiliste sugukonda limanuti perekonda kuuluv seeneliik. Ta on kase-mükoriisaseen. Ta kasvab kaasikutes ja kase-segametsades, samuti võib leida ka parkidest. Haisev limanutt on mittesöödav. Tal on väga tugev ebameeldiv lõhn. Kalamees, Kuulo; Liiv, Vello (2005). 400 Eesti seent. lk. 104. Eesti Loodusfoto. ISBN 978-9985-830-63-5. Haisev limanutt andmebaasis eElurikkus.
Tuttmakaak

Tuttmakaak (Macaca nigra) on pärdiklaste sugukonda makaakide perekonda kuuluv imetaja. Ta elab Indoneesias Sulawesi saare kirdeosas ja paaril lähedal asetseval saarel. Tuttmakaak on kriitilises seisundis liik. Tema arvukuse vähenemises on süüdi sageli kohalikud elanikud, kes teda liha pärast kütivad. Lee, R., Riley, E., Sangermano, F., Cannon, C. & Shekelle, M. (2020). Macaca nigra. IUCNi punase nimestiku ohustatud liigid. IUCN 2020.
Obernbergi järv

Obernbergi järv (saksa Obernberger See) on järv Tiroolis Austrias, Tirooli lõunaosa suurim järv. Järv asub 1590 m kõrgusel Obernberg am Brenneri vallas Brenneri mäekuru lähedal. Värsket vett annavad Obernberger Seebachi maa-alused allikad. Ümber järve on matkarajad. Eelajaloolisel ajal toimunud kivilaviin järve põhjaküljel asuvalt Obernberger Tribulaunilt tipult jagas järve kahte ossa, kuid hiliskevadel ja varasuvel veetase tõuseb ning osad ühinevad. Sealsetele varisenud kividele ehitati 1935. aastal neitsi Maarjale pühitsetud kabel (Maria am See). Järve pindmises osas on vee kvaliteet kõrge. Järve põhjas kasvavad aga vetikad, mis muudavad vee 13 meetri sügavusest alates sogaseks. Suplemine on keelatud, et mitte mõjutada kalade populatsiooni ja vee kvaliteeti. Järves elavad forell ja muud kalad. Järve veetase kõigub 7 meetri ulatuses. Vee temperatuur püsib vahemikus 11–14 °C.  Obernbergi järv – pildid, videod ja helifailid Wikimedia Commonsis
Julie Wilhelmine Hagen-Schwarzi teoste loend

Alltoodud loendis on esitatud baltisaksa päritolu Eesti maalikunstniku Julie Wilhelmine Hagen-Schwarzi teosed. Loend on mittetäielik ja katab eelkõige Eesti muuseumite kogudes olevat.
Diego Carlos

Diego Carlos Santos Silva (sündinud 15. märtsil 1993 Barra Bonitas) on Brasiilia jalgpallur, kes mängib keskkaitsjana Inglismaa kõrgliigaklubis Aston Villa. Ta alustas klubikarjääri Brasiilia klubis Desportivo Brasil. 2014. aasta juulis liitus ta Portugali kõrgliigaklubiga Estoril. Esimese hooaja mängis ta laenul Portugali esiliigas Porto reservmeeskonnas. Hooajal 2015–16 mängis ta Estorili põhimeeskonnas Portugali kõrgliigas. 2016. aasta juunis siirdus Diego Carlos kahe miljoni euro eest Prantsusmaa kõrgliigaklubisse Nantes, kellega sõlmis viieaastase lepingu. Esimese värava Prantsusmaa kõrgliigas lõi ta 12. veebruaril 2017 mängus Marseille Olympique'i vastu. 2019. aasta mais siirdus ta Hispaania kõrgliigaklubisse Sevilla.. Esimese värava Hispaania kõrgliigas lõi ta 1. detsembril 2019 mängus CD Leganése vastu. Hooajal 2019–20 võitis ta Sevillaga UEFA Euroopa Liiga. 2022. aasta mais lepiti kokku Diego Carlose hinnanguliselt 26 miljoni euro suurune üleminek Sevillast Aston Villasse. Esimest korda kutsuti Diego Carlos Brasiilia jalgpallikoondisse 2020. aasta novembris MM-i valikmängudeks Venezuela ja Uruguay vastu. 2021. aastal tuli ta Brasiilia olümpiavõistkonnas mängides Tokyo olümpiaturniiril mängides olümpiavõitjaks. Sevilla UEFA Euroopa Liiga: 2019–20 "Aston Villa agree £26m deal with Sevilla for Carlos". BBC Sport. Vaadatud 26.5.2022. "Felipe e Diego Carlos estão convocados para a Seleção Brasileira". CBF. 3.11.2020. Vaadatud 22.12.2020
Zeddelmann

Zeddelmann (vene keeles Цедельман) on Liivimaalt pärit aadlisuguvõsa. Suguvõsa immatrikuleeriti 1746. aastal Liivimaa rüütelkonna matriklisse. Alexander von Zeddelmann (1723/1727−1793), kindralmajor, polgukomandör, Irkutski viitsekuberner, mõisarentnik Johann Christoph von Zeddelmann (u 1731−pärast 1799), kindralleitnant, Tsaritsõni komandant Karl Eduard von Zeddelmann (1798−1853), alampolkovnik, Liivimaa ringkonnaarsenali komandör Rudolf Oskar von Zeddelmann (1851−1916), teoloogiakandidaat, vene keele ülemõpetaja, koolidirektor, Tartu linnavolinik Karl Gustav Adolf von Zeddelmann (1888−1961), ajalookandidaat, kooli- ja gümnaasiumidirektor Hindrich Wilhelm Christian Viktor von Zeddelmann (sündinud 1927), loodusteaduse doktor, bakterioloog Eestimaa: Leila (Leila) (1656−1676), Prääma (Bremerfeld) (1750ndad), Räsna (Resna) (1738−1763, pandivaldus) Liivimaa eesti distrikt: Asu (Assuma) (1720ndad−pärast 1738), Laius-Tähkvere (Flemmingshof) (1786−u 1793, rendivaldus), Võikvere (Woitfer) (1794−1824) Liivimaa läti distrikt: Kureļi (Kyrre) (alates 1654, pandivaldus) Zeddelmanni Eragümnaasium Der Adel der russischen Ostseeprovinzen (Estland, Kurland, Livland, Ösel). 1. Teil. Die Ritterschaft. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 486; tabel lk 486 järel. Genealogisches Handbuch der baltischen Ritterschaften. Teil: Livland. Bd I. Görlitz: Verlag E. U. Starke, 1929. Lk 234-238 [1]. Genealogisches Handbuch des Adels. Adelige Häuser B. Bd VII. Limburg an der Lahn: C. A. Starke Verlag, 1965. Lk 461-476. Genealogisches Handbuch des Adels. Adelslexikon. Bd XVI. Limburg an der Lahn: C. A. Starke Verlag, 2005. Lk 483-484.
Obernberger Seebach

Obernberger Seebach, varem Obernberger Ache, on jõgi Tiroolis Austrias, Silli lisajõgi. Obernberger Seebach algab Brenneri mäekurust edelas Stubai Alpides ja voolab sealt suudmeni kirde suunas. Oma teel voolab see läbi Obernberger See. Oru keskel läheb jõgi läbi Obernberg am Brenneri küla. See suubub Silli Gries am Brenneri juures. Lähtest Silli suubumiseni langeb see V-kujulises orus rohkem kui 200 m. See annab tänu oma A-klassi kvaliteedile külale joogivee. Alamjooksul elavad kalad nagu vikerforell ja lepamaim. Ehkki jõgi on väike, on selle vooluhulk suur (u. 10–15 m³/s). Varem kardeti seda suure vee tõttu. Seda leevendati ohtlikes kohtades, kuid selle looduskeskkond on üsna muutumatu. Tyrolean spatial information system
Chabówka

Chabówka on küla Poolas Väike-Poola vojevoodkonnas Nowy Targi maakonnas Rabka-Zdrój vallas. Chabówka asub Rabka-Zdrójst vahetult edelas, Nowy Targist ligikaudu 15 km põhjaloodes ja Krakówist umbes 49 km lõunas. Chabówka on suvituskoht ja turismisihtpunkt. Külas asub raudteemuuseum. Chabówka Encyklopedia PWN The Chabówka rolling-stock heritage park "Skansen" Parowozy